S ú b o r
uznesení prijatých na zasadnutí Rady Slovenskej televízie 

dňa 26. septembra 2007 
UZNESENIE č. 101/2007

Rada STV berie na vedomie kontrolu plnenia uznesení prijatých na zasadnutí 23. 8. 2007 a v predchádzajúcom období v zmysle návrhu predloženého predsedom rady.

Príloha k uzneseniu č. 101/2007
UZNESENIE č. 43/2007 z 21. 3. 2007
Uznesenie bolo vyhodnotené osobitne ako nesplnené. 

UZNESENIE č. 74/2007 z 11. 7. 2007

Uznesenie bolo splnené po termíne.

UZNESENIE č. 75/2007 z 11. 7. 2007

Uznesenie bolo splnené po termíne. 
UZNESENIE č. 84/2007 z 23. 8. 2007

Uznesenie bolo splnené.
UZNESENIE č. 88/2007 z 23. 8. 2007

  Uznesenie bolo splnené čiastočne.
UZNESENIE č. 89/2007 z 23. 8. 2007

  Uznesenie bolo splnené po termíne.
UZNESENIE č. 90/2007 z 23. 8. 2007

Uznesenie nebolo splnené. 
UZNESENIE č. 94/2007 z 23. 8. 2007

  Uznesenie bolo splnené. 
UZNESENIE č. 97/2007 z 23. 8. 2007

Uznesenie bolo vyhodnotené osobitne ako nesplnené.

UZNESENIE č. 100/2007 z 23. 8. 2007

  Uznesenie bolo splnené po termíne.

Uznesenie č. 102/2007

Rada STV konštatuje, že uznesenie č. 97/2007 nebolo splnené. Súčasne  s tým konštatuje, že aktuálny stav organizačného usporiadania STV nie je v súlade s platným organizačným poriadkom nakoľko GR STV pristúpil k implementácii organizačných zmien predtým, ako boli predmetom rokovania Rady STV. Rada STV preto  konštatuje, že GR STV porušil § 8 ods. 1 písm. e) zákona č. 16/2004 Z. z. o Slovenskej televízii a Štatút STV čl. 7 ods. 5) tým, že začal vo veciach, ktoré majú byť predmetom návrhov, podľa týchto ustanovení reálne konať predtým, ako ich schválila Rada STV. Vzhľadom na nezvratnosť procesu a naliehavosť situácie, v ktorej sa STV nachádza, rada považuje v tomto okamihu za najvhodnejšie riešenie konvalidáciu formou potvrdenia predloženého návrhu organizačného poriadku. Zároveň s tým ukladá GR STV predložiť záväzný časový harmonogram implementácie pripomienok členov Rady STV, ktoré sú prílohou uznesenia č. 97/2007.
T : 30. 9. 2007







Z : GR STV

Uznesenie č. 103/2007
Rada STV žiada GR STV, aby poveril riaditeľa výroby vypracovaním komplexnej analýzy využívania disponibilných interných kapacít STV pri výrobe a vysielaní za obdobie od 1. 1. 2007 do 30. 9. 2007 vrátane porovnania plánu so skutočnosťou.

T : 15. 10. 2007







Z : GR STV

UZNESENIE č. 104/2007
Rada STV žiada GR STV, aby jej predložil zoznam zmlúv nad 200 tis. Sk uzavretých konateľmi dcérskych spoločností v roku 2007. Zároveň s tým žiada GR STV, aby Protokol o výsledku kontroly predložil Rade STV. Pri každej zmluve žiada uviesť: meno/názov zmluvného partnera, predmet zmluvy a výšku sumy, na ktorú bola zmluva uzavretá.

T : 5. 10. 2007







Z : GR STV

UZNESENIE č. 105/2007
Rada STV žiada GR STV, aby jej predložil podrobný rozpis kalkulácie externých a interných nákladov cyklických relácií v jednotlivých položkách na výrobu jednej relácie (Dr. Quiz, 5 proti 5, Humoriáda: Kaiser & Meluš, Takí sme boli).

T : 15. 10. 2007 







Z : GR STV

UZNESENIE č. 106/2007

Rada STV v súlade s § 8 ods. 1 písm f) zákona č. 16/2004 Z. z. o STV schvaľuje zámer pripraviť tretiu programovú službu STV – digitálny tematický program – športový kanál a dôrazne žiada o dodržanie termínu na splnenie uznesenia č. 92/2007.

 







Z : GR STV

UZNESENIE č. 107/2007

a) Rada STV na základe stanoviska dozornej komisie konštatuje, že absentuje systémovo – koncepčný prístup k zadávaniu výroby dabingu a to najmä z pohľadu :

b) využívania vlastných kapacít a technických zariadení,  

c) neexistencie kritérií zadávania výroby  dcérskej spoločnosti a tretím osobám,

d) ekonomického hodnotenia podmienok výroby dabingu,

e) zadávania výroby dabingu z hľadiska krytia rozpočtom STV.   

V nadväznosti na to Rada STV ukladá GR STV, aby predložil návrh opatrení na odstránenie uvedených skutočností vrátane časového harmonogramu realizácie.

T : 15. 10. 2007







Z : GR STV

UZNESENIE č. 108/2007

Rada STV žiada GR STV, aby špecifikoval kalkuláciu, podľa ktorej bude vyčíslená cena prenájmu za dve dabingové štúdiá v Bratislave a jedno dabingové štúdio v Banskej Bystrici.

T : 10. 10. 2007 







Z : GR STV 

UZNESENIE č. 109/2007

Rada STV žiada GR STV, aby prostredníctvom Odboru kontroly STV preveril a vyčíslil náklady STV, ktoré súvisia s výrobou dabingu v externom prostredí (vrátane dcérskej spoločnosti), a to režijných nákladov a nákladov súvisiacich s využívaním technických zariadení vo vlastníctve STV, ktoré neboli predmetom nájmu za obdobie 2006 – 2007. 

T : ihneď








Z : GR STV

UZNESENIE č. 110/2007
Rada STV žiada GR STV predložiť:

a)  návrh kritérií na hodnotenie náročnosti realizácie dabingu z pohľadu žánru, umeleckej   náročnosti, počtu postáv, objemu textu a z pohľadu nasadzovania do programovej štruktúry, pričom tieto kritériá sa budú uplatňovať pri určení ceny za dabing, resp. odchýlok od priemernej ceny,
b)  návrh cenovej kalkulácie nákladov na výrobu dabingu vo vlastných kapacitách.

T : 31. 10. 2007







Z : GR STV

UZNESENIE č. 111/2007 

a) Rada STV poveruje GR STV vytvorením expertnej skupiny zloženej okrem odborníkov z oblasti dramaturgie, produkcie, techniky, zvuku a umeleckých výkonov aj zo zástupcov Rady STV a  Dozornej komisie STV. úlohou expertnej skupiny bude: 

b) predložiť právnu a ekonomickú analýzu realizácie dabingu v STV prostredníctvom dcérskej spoločnosti a externých firiem od roku 2004,

c) vykonať kontrolu dcérskej spoločnosti, ktorej cieľom bude preveriť skutočný stav využívania kapacít dcérskou spoločnosťou a zmluvných podmienok jej činnosti,

d) preveriť celkový stav využitia kapacít technických zariadení vo vlastníctve STV v súvislosti s výrobou dabingu vrátane vypracovania analýzy technického stavu dabingových štúdií STV.
T : 10. 10. 2007







Z : GR STV

UZNESENIE č. 112/2007 

Rada STV na základe stanoviska DK STV odporúča GR STV, aby ukončil a vysporiadal vzájomné práva a povinnosti vyplývajúce zo zmluvy o nájme nebytových priestorov č. SH0020000038 zo dňa 30. 1. 2004 v zmene jej neskorších dodatkov.

 







Z : GR STV
Bratislava 27. 9. 2007










Mgr. Bohumír  B o b o c k ý









       
      predseda Rady STV

